૭૦ વર્ષ અગાઉ, નેશનલ હેલ્થ સર્વિસની સ્થાપના થઈ તે પછી તો તબીબીક્ષેત્રે મોટી હરણફાળો ભરી છે. આ જ રીતે, દર દાયકે નર્સીસના ડ્રેસ પણ બદલાતા રહ્યા છે. ટ્રોફોર્ડ જનરલ હોસ્પિટલ ખાતે નવ નર્સ દ્વારા દરેક દાયકામાં જે યુનિફોર્મનો ઉપયોગ થયો હોય તે પહેરીને તસવીરો ખેંચાવી હતી. ધ્યાન ખેંચે તેવા યુનિફોર્મ્સમાં બ્લુ અને વ્હાઈટ રંગ જ મુખ્ય છે. જોકે, આ સમાનતા અહીં જ પૂરી થાય છે. પિનાફોર્સ, માથા પરની કેપ અને ડ્રેસ એક પછી એક પડતા મૂકાતા રહ્યાં છે. વર્તમાન કાળમાં આરામદાયક ટ્રાઉઝર્સ અને તે જ રંગના જેકેટનો ઉપયોગ થઈ રહ્યો છે.